
ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 121 
Οργάνωση και λειτουργία ειδικών μονάδων στην Κλινική 
Εντατικής Νοσηλείας και του εργαστηρίου Λειτουργι¬ 
κού Ελέγχου Πνευμόνων, Βρογχοσκοπήσεων και 
Υπερβαρικής Οξυγονοθεραπείας του τμήματος Νο¬ 
σηλευτικής του Εθνικού και Καποδιστριακού Πανεπι¬ 
στημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και7παρ. 5του Ν. 1268/82 «Γ ια 
τη δομή και λειτουργία των ΑΕΙ» (Α' 87) όπως αυτό αντι- 
καταστάθηκε με το άρθρο 48 παρ. 2 του Ν. 1404/83 «Δο¬ 
μή και λειτουργία των ΤΕΙ» (Α' 173). 


β) Του άρθρου 29 Ατού Ν. 1558/85 (Α' 137) όπως αυτό 
προσετέθη με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2“ του άρθρου 1 του Ν. 
2469/97 (Α'38). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται καμία επιπρόσθετη δαπάνη κα¬ 
θόσον οι μονάδες θα λειτουργήσουν στα πλαίσια της κλι¬ 
νικής και του εργαστηρίου. 

3. Τη γνώμη της Γενικής Συνέλευσης του Τμήματος Νο¬ 
σηλευτικής του Πανεπιστημίου Αθηνών (συνεδρίαση: 
4.5.1999). 

4. Την αριθμ. 481/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο μόνο 

1. Στα γνωστικά αντικείμενα της Κλινικής Εντατικής Νο¬ 
σηλείας του τμήματος Νοσηλευτικής του Πανεπιστημίου 
Αθηνών περιλαμβάνονται και τα κατωτέρω γνωστικά αντι¬ 
κείμενα με τη λειτουργία ειδικών μονάδων: 

α) Μονάδα Μελέτης και Έρευνας της Βαριάς Νόσου η 
οποία έχει ως σκοπό: 

• Τη μελέτη κλινικοεργαστηριακής των διαταραχών 
όλωντων οργανικών συστημάτων εστιάζοντας στις νοσο¬ 
λογικές οντότητες που οδηγούν σε πολυοργανική ανε¬ 
πάρκεια ή έπονται πολυοργανικής ανεπάρκειας και ειδι¬ 
κότερα: 

Θα καλύ ψει το χώρο μελέτης της παθοφυσιολογίας της 
βαριάς νόσου, καθώς και των μηχανισμών αποκατάστα¬ 
σής τους. 

• Την οργάνωση και διεξαγωγή μελετών ασθενών με 
βαριά νόσο, καθώς και επιδημιολογικών ερευνών για τη 
διερεύνηση του προβλήματος αυτού. 

• Την οργάνωση αρχείου των υπαρχουσών γι’ αυτό το 
αντικείμενο ελληνικών μελετών καθώς και οργάνωση εκ¬ 
παιδευτικών σεμιναρίων ή εργαστηρίων. 

• Τη συνεργασία με άλλους ομοειδείς πανεπιστημια¬ 
κούς ή άλλους ερευνητικούς φορείς, ελληνικούς και διε¬ 
θνείς. 

• Την παροχή υπηρεσιών σε ασθενείς με βαριά νόσο 
π.χ. προσδιορισμοί ειδικών προγνωστικών δεικτών. 

• Την εκπαίδευση των προπτυχιακών και μεταπτυχια¬ 
κών φοιτητών του τμήματος Νοσηλευτικής καθώς και άλ¬ 
λων τμημάτων του Πανεπιστημίου Αθηνών στο αντικείμε¬ 
νο της μονάδας αυτής. 

• Την παροχή συμβουλευτικών και άλλων υπηρεσιών 
στον τομέα διαχείρισης πόρων και ανθρώπινου δυναμι¬ 
κού για τους βαριά πάσχοντες. 

β) Μονάδα Μελέτης και Έρευνας των Παθήσεων του 
Αναπνευστικού Συστήματος η οποία έχει ως σκοπό: 

• Τη μελέτη της παθοφυσιολογίας των πνευμονικών νό¬ 
σων, καθώς και των μηχανισμών αποκατάστασής τους. 

• Την οργάνωση και διεξαγωγή μελετών ασθενών με 
παθήσεις του αναπνευστικού, καθώς και επιδημιολογι- 
κών ερευνών για τη διερεύνηση του προβλήματος αυτού. 

• Την οργάνωση αρχείου των υπαρχουσών γι’ αυτό το 
αντικείμενο ελληνικών μελετών καθώς και οργάνωση εκ¬ 
παιδευτικών σεμιναρίων ή εργαστηρίων. 

• Τη συνεργασία με άλλους ομοειδείς πανεπιστημια¬ 
κούς ή άλλους ερευνητικούς φορείς, ελληνικούς και διε¬ 
θνείς. 

• Την παροχή υπηρεσιών σε ασθενείς με παθήσεις του 
αναπνευστικού. 

• Την εκπαίδευση των προπτυχιακών και μεταπτυχια¬ 
κών φοιτητών του τμήματος Νοσηλευτικής καθώς και άλ¬ 
λων τμημάτων του Πανεπιστημίου Αθηνών στο αντικείμε¬ 
νο τωνπαθήσεωντου αναπνευστικού. 

• Την παροχή συμβουλευτικών και άλλων υπηρεσιών 
στον τομέα διαχείρισης πόρων και ανθρώπινου δυναμι¬ 
κού για τους ασθενείς με παθήσεις του αναπνευστικού. 

2. Στα γνωστικά αντικείμενα του εργαστηρίου Λειτουρ¬ 
γικού Ελέγχου Πνευμόνων, Βρογχοσκοπήσεων και Υπερ- 
βαρικής περιλαμβάνονται και τα κατωτέρω γνωστικά αντι¬ 
κείμενα με τη λειτουργία ειδικών μονάδων: 

α. «Μονάδα Μελέτης Ύπνου» η οποία έχει ως σκοπό: 

• Την οργάνωση και διεξαγωγή μελετών ασθενών με δια¬ 
ταραχές αναπνοής στον ύπνο, καθώς και επιδημιολογικών 
ερευνών για τη διερεύνηση του προβλήματος αυτού. 

• Την οργάνωση αρχείου των υπαρχουσών γι’ αυτό το 
αντικείμενο ελληνικών μελετών καθώς και οργάνωσης εκ¬ 
παιδευτικών σεμιναρίων ή εργαστηρίων. 

• Τη συνεργασία με άλλους ομοειδείς πανεπιστημια¬ 
κούς ή άλλους ερευνητικούς φορείς, ελληνικούς και διε¬ 
θνείς. 

• Την παροχή συμβουλευτικών και άλλων υπηρεσιών 
στον τομέα των διαταραχών του ύπνου σε υπηρεσίες ή 
φυσικά πρόσωπα. 

• Την εκπαίδευση των προπτυχιακών και μεταπτυχια¬ 
κών φοιτητών του τμήματος Νοσηλευτικής καθώς και άλ¬ 
λων τμημάτων του Πανεπιστημίου Αθηνών στο αντικείμε¬ 
νο της Μονάδας Ύπνου. 

β. Κέντρο Εκτίμησης και Πιστοποίησης Αναγκών για 
Κατ’ Οίκον Μηχανική Υποστήριξη της Αναπνοής το οποίο 
έχει ως σκοπό: 

• Τη μελέτη για διαπίστωση ανάγκης για μηχανική υπο¬ 
στήριξη της αναπνοής στο σπίτι. 

• Τηνπαροχή υπηρεσιών σε ασθενείς με μηχανική υπο¬ 
στήριξη της αναπνοής στο σπίτι και οργάνωσης εθνικού 
αρχείου ασθενών υποστηριζόμενων με μηχανική ανα¬ 
πνοή στο σπίτι. 

• Την εκτίμηση - πιστοποίηση αναγκών για κατ’ οίκον 
μηχανική υποστήριξη της αναπνοής. 

• Την οργάνωση αρχείου των υπαρχουσών γι’ αυτό το 
αντικείμενο ελληνικών μελετών καθώς και εκπαιδευτικών 
σεμιναρίων ή εργαστηρίων. 


• Τη συνεργασία με άλλους ομοειδείς πανεπιστημια¬ 
κούς ή άλλους ερευνητικούς φορείς, ελληνικούς και διε¬ 
θνείς. 

• Την παροχή συμβουλευτικών και άλλων υπηρεσιών 
στον τομέα κατ’ οίκον μηχανικής υποστήριξης της ανα¬ 
πνοής σε υπηρεσίες ή φυσικά πρόσωπα. 

• Την εκπαίδευση των προπτυχιακών και μεταπτυχια¬ 
κών φοιτητών του τμήματος Νοσηλευτικής καθώς και άλ¬ 
λων τμημάτων του Πανεπιστημίου Αθηνών στο αντικείμε¬ 
νο του Κέντρου Εκτίμησης και Πιστοποίησης Αναγκών για 
Κατ’ Οίκον Μηχανική Υποστήριξη της Αναπνοής. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 122 
Οργάνωση και λειτουργία ειδικών μονάδων στην Παιδια¬ 
τρική Κλινική του Τμήματος Νοσηλευτικής του Εθνι¬ 
κού και Καποδιστριακού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 7παρ. 5του Ν. 1268/82 
«Για τη δομή και λειτουργία των ΑΕΙ» (Α' 87) όπως αυτό 
αντικαταστάθηκε με το άρθρο 48 παρ. 2 του Ν. 1404/83 
«Δομή και λειτουργία των ΤΕΙ» (Α' 173). 

β) Του άρθρου 29 Ατού Ν. 1558/85 (Α' 137) όπως αυτό 
προσετέθη με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2 α του άρθρου 1 του Ν. 
2469/97 (Α'38). 

2. Το γεγονός ότι από τις διατάξεις του παρόντος προε¬ 
δρικού διατάγματος δεν προκαλείται καμία επιπρόσθετη 
δαπάνη καθόσον οι μονάδες θα λειτουργήσουν στα πλαί¬ 
σια της κλινικής. 

3. Τη γνώμη της Γ ενικής Συνέλευσης του Τμήματος Νο¬ 
σηλευτικής του Πανεπιστημίου Αθηνών (συνεδρίαση: 
4.5.1999). 

4. Την αριθμ. 507/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο μόνο 

Στο άρθρο 1 εδάφιο β του προεδρικού διατάγματος 
363/94 «Ίδρυση Κλινικών στο Τμήμα Νοσηλευτικής του 
Πανεπιστημίου Αθηνών και καθορισμός του εσωτερικού 
τους κανονισμού» προστίθενται τα κάτωθι: Στα γνωστικά 
αντικείμενα της Παιδιατρικής Κλινικής του Τμήματος Νο¬ 
σηλευτικής του Πανεπιστημίου Αθηνών περιλαμβάνονται 
τα κατωτέρω γνωστικά αντικείμενα με τη λειτουργία ειδι¬ 
κών μονάδων: 

α) Μονάδα Ενδοκρινολογική Μεταβολική και το Διαβη- 
τολογικό Κέντρο η οποία έχει ως σκοπό: 

Την κλινικοεργαστηριακή μελέτη των ενδοκρινικών και 

μεταβολικών νοσημάτων της βρεφικής, νηπιακής, παιδι¬ 
κής και εφηβικής ηλικίας. 

Τη θεραπευτική αντιμετώπιση των πασχόντων από εν- 
δοκρινοπάθειες και μεταβολικά νοσήματα. 

Την οργάνωση και διεξαγωγή ερευνητικών μελετών 
ασθενών με ενδοκρινοπάθειες και μεταβολικά νοσήματα, 
καθώς και επιδημιολογικών ερευνών των ανωτέρω προ¬ 
βλημάτων. 

Την οργάνωση μετεκπαιδευτικών επιστημονικών διαλέ¬ 
ξεων, σεμιναρίων ή συνεδρίων για ιατρούς, νοσηλευτές 
και άλλους επιστήμονες στο χώρο της υγείας. 

Την οργάνωση εκπαιδευτικών εκδηλώσεων (σεμινα¬ 
ρίων, συνεδρίων) αποκλειστικά για πάσχοντες και τις Οι- 
κογένειέςτους. 

Την έκδοση εκπαιδευτικού υλικού, βιβλίων και περιοδι¬ 
κών στα ανωτέρω θέματα. 

Τη συνεργασία με άλλους ομοειδείς πανεπιστημιακούς 
ή άλλους ερευνητικούς φορείς, ελληνικούς και διεθνείς. 

Την παροχή υπηρεσιών σε ασθενείς με ενδοκρινοπά- 
θειες ή μεταβολικά νοσήματα, όπως ανιχνευτικά προ¬ 
γράμματα, προσδιορισμοί προγνωστικών δεικτών. 

Την εκπαίδευση των προπτυχιακών και μεταπτυχιακών 
φοιτητών του τμήματος Νοσηλευτικής, καθώς και άλλων 
τμημάτων του Πανεπιστημίου Αθηνών στο αντικείμενο 
της μονάδας αυτής. 

Ειδικά για τους πάσχοντες από σακχαρώδη διαβήτη 
πλην των ανωτέρω, το Κέντρο Διαβήτη οργανώνει θερι¬ 
νές κατασκηνώσεις και άλλες εκπαιδευτικές εκδηλώσεις. 

β) Μονάδα Κλινικής Γενετικής η οποία έχει ως σκοπό: 

Τη μελέτη της παθοφυσιολογίας των κληρονομικών νό¬ 
σων καθώς και μηχανισμών θεραπευτικής αντιμετώπισής 
τους. 

Την οργάνωση αρχείου σπανίων γενετικών νόσων. 

Τη συνεργασία με άλλους ομοειδείς πανεπιστημιακούς 
ή άλλους ερευνητικούς φορείς, ελληνικούς και του εξω¬ 
τερικού. 

Την παροχή υπηρεσιών σε πάσχοντες από κληρονομικά 
νοσήματα. 

Την παροχή γενετικής συμβουλευτικής σε πάσχοντες 
κάθε ηλικίας, εγκύους ή ζεύγη για τους κινδύνους εμφά¬ 
νισης γενετικών νόσων. 

Την εκπαίδευση των προπτυχιακών και μεταπτυχιακών 
φοιτητών του τμήματος Νοσηλευτικής, καθώς και άλλων 
τμημάτων του Πανεπιστημίου Αθηνών στο αντικείμενο 
των κληρονομικών νοσημάτων και της γενετικής συμβου¬ 
λευτικής. 

Την οργάνωση μετεκπαιδευτικών διαλέξεων, σεμινα¬ 
ρίων ή συνεδρίων ενημερωτικών εντύπων ή βιβλίων σε θέ¬ 
ματα γενετικής. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΟ. 123 
Αναθεώρηση του εσωτερικού κανονισμού της Καρδιοχει¬ 
ρουργικής Κλινικής της Ιατρικής Σχολής του Εθνικού 
και Καποδιστριακού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ. 1 και 7 παρ. 5 
του Ν. 1268/1982 «Για τη δομή και λειτουργία των Α.Ε.Ι.» 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983» «Δομή και λειτουρ¬ 
γία των Τ.Ε.Ι.» (Α' 173). 

2. Τη γνώμη της Γενικής Συνέλευσης της Ιατρικής Σχο- 
λήςτου Εθνικού και Καποδιστριακού Πανεπιστημίου Αθη¬ 
νών (συνεδρίαση 18-5-99). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού (29Α του Ν. 
1558/1985, όπως αυτό προστέθηκε με το άρθρο 27 του Ν. 
2081/1992 (ΑΊ54) και τροποποιήθηκε με το άρθρο 1 παρ. 
2 (α) του Ν. 2469/1997 (Α' 38). 

4. Την αριθμ. 489 /1999 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε 

Άρθρο 1 

Επιστημονικό αντικείμενο - Αποστολή 

1. Η κατά τις διατάξεις του Π.Δ.398/93 (Α' 168) Κλινική 
Καρδιοχειρουργικήςτης ΙατρικήςΣχολήςτου Εθνικού και 
Καποδιστριακού Πανεπιστημίου Αθηνών, εξυπηρετεί δι¬ 
δακτικές, ερευνητικές και νοσηλευτικές ανάγκες στα επι¬ 
στημονικά αντικείμενά της, που είναι: χειρουργική θώρα- 
κος, χειρουργική καρδίας, χειρουργική των μεγάλων αγ¬ 
γείων, χειρουργική συγγενών καρδιοπαθειών σε ενήλικες 
και παιδιά, καθώς επίσης και μεταμοσχεύσεις καρδιάς, 
πνευμόνων και μεταμοσχεύσεις καρδιάς -πνευμόνων. 

2. Η εξέταση των ασθενών με καρδιοχειρουργικά προ¬ 
βλήματα γίνεται προγραμματισμένα στα Κανονικά Εξωτε¬ 
ρικά Ιατρεία της Κλινικής, κατόπιν προσυνεννοήσεως, ή 
εκτάκτως στο Τμήμα Επειγόντων Περιστατικών, μετά από 
κλήση των εφημερευόντων Καρδιολόγων ή Χειρουργών, 
ή σε οποιοδήποτε Τμήμα του Νοσοκομείου, μετά από 
πρόσκληση των υπευθύνων του αντιστοίχου Τμήματος. 
Σε ειδικές περιπτώσεις εξέταση ασθενούς μπορεί να γίνει 
σε άλλο νοσοκομείο και μόνον κατόπιν προσκλήσεως από 
τους θεράποντες γιατρούςτου ασθενούς. Η νοσηλεία συ- 
νίσταται στην προεγχειρητική αξιολόγηση και εκτίμηση, 
την χειρουργική αντιμετώπιση και την μετεγχειρητική 
ανάνηψη και αποκατάσταση ασθενών, όλων των ηλικιών, 
με συγγενή ή επίκτητα προβλήματα της καρδιάς και των 
μεγάλων αγγείων του θώρακα. Σε έκτακτες περιπτώσεις, 
επίσης, παρέχεται κλινικό έργο απάτην καρδιοχειρουργι¬ 
κή κλινική εφόσον αυτό ζητηθεί από την Ιατρική Σχολή ή 
την Πολιτεία. 

3. Η Κλινική εκπαιδεύει: 

α. Προπτυχιακούς φοιτητές της Ιατρικής Σχολής του 
Πανεπιστημίου Αθηνών στο γνωστικό αντικείμενο της 
Χειρουργικής θώρακος - Καρδίας - Μεγάλων Αγγείων. 
Μπορεί να εκπαιδεύονται επίσης, εφόσον το επιθυμούν 
και είναι εφικτό, φοιτητές Ιατρικής άλλων Πανεπιστη- 

μίων, μετά από έγκριση της Γ. Σ. της Σχολής που φοιτούν. 

β. Ειδικευόμενους γιατρούς για την απόκτηση της ειδι¬ 
κότητας της χειρουργικής θώρακα, μετά από απόφαση 
του Υπουργείου Υγείας και Πρόνοιας. 

γ. Ειδικευόμενους γιατρούς άλλων ειδικοτήτων, στην ει¬ 
δικότητα της χειρουργικής θώρακα, όταν αυτό προβλέ- 
πεται και απαιτείται στα πλαίσια της εκπαίδευσής τους, 
μετά από απόφαση του υπεύθυνου του Τμήματος που εκ¬ 
παιδεύει τον ειδικευόμενο. 

δ. Ιατρούς ή άλλους επιστήμονες, στα πλαίσια της εκ- 
πονήσεως διδακτορικών διατριβών ή άλλων επιστημονι¬ 
κών εργασιών, μετά από απόφαση της Ιατρικής Σχολής 
του Πανεπιστημίου Αθηνών. 

ε. Ειδικευμένους χειρουργούς θώρακα, αλλά και για¬ 
τρούς άλλων συναφών ειδικοτήτων, στα πλαίσια της συ¬ 
νεχιζόμενης διά βίου ιατρικής εκπαίδευσής τους. 

στ. Φοιτητές νοσηλευτικών τμημάτων ΑΕΙ και ΤΕΙ και σε 
συνεργασία με το νοσηλευτικό προσωπικό της κλινικής 
και τις αντίστοιχες νοσηλευτικές σχολές. 

ζ. Νοσηλευτικό προσωπικό του νοσοκομείου, αλλά και 
άλλων νοσοκομείων, στα πλαίσια προγραμμάτων επιμορ- 
φώσεως ή εκπαιδεύσεως, σε συνεργασία με το νοσηλευ¬ 
τικό προσωπικό της κλινικής. 

η. Στα εκπαιδευτικά προγράμματα της κλινικής περι¬ 
λαμβάνεται επίσης η ενημέρωση και η διαφώτιση του κοι¬ 
νού σε σχετιζόμενα με την καρδιοχειρουργική θέματα. 

4. Η παρεχομένη εκπαίδευση γίνεται σύμφωνα με τις 
σχετικές οδηγίες των Υπουργείων Εθνικής Παιδείας και 
Θρησκευμάτων και Υγείας και Πρόνοιας και της Συμβου¬ 
λευτικής Επιτροπής για την Ιατρική Εκπαίδευση σύμφω¬ 
να με το έγγραφο - οδηγία 111 /Ρ/5127/3/92-ΕΙ_ της Ευρω¬ 
παϊκής Ένωσης. Τα προγράμματα εκπαιδεύσεως προ¬ 
σαρμόζονται επίσης στις υποδείξεις σχετικών φορέων 
(όπως: Ελληνική Εταιρεία Χειρουργικής Θώρακα, Ευρω¬ 
παϊκή Καρδιοχειρουργική Εταιρεία). 

5. Για την εκπαίδευση του προσωπικού η κλινική διορ- 
γανώνει: 

α. μαθήματα που παρουσιάζει το προσωπικό της κλινι¬ 
κής. 

β. διαλέξεις με προσκεκλημένους ομιλητές 
γ. στρογγυλές τράπεζες και εκπαιδευτικά σεμινάρια 
δ. τακτικές παρουσιάσεις των ιστορικών των εισελθό- 
ντων ασθενών και κριτική συζήτηση των εξελθόντων 
ασθενών (Νοσηρότητα - ΜοΓόίόίίγ, Θνησιμότητα - ΜοόαΙ- 
ίίγ). 

ε. τακτικές παρουσιάσεις ενδιαφερόντων περιπτώσεων 
στ. συνέδρια, ενώ παράλληλα υποστηρίζει την ενεργό 
συμμετοχή σε ανάλογα συνέδρια που οργανώνουν άλλοι 
φορείς στην Ελλάδα ή και το εξωτερικό. Στις εκδηλώσεις 
αυτές λαμβάνει ενεργό μέρος το προσωπικό της κλινικής. 
Σε ορισμένες από τις εκδηλώσεις αυτές συμμετέχουν και 
οι φοιτητές. 

6. Για την εκπαίδευση των φοιτητών η κλινική : 

α. Καταρτίζει προγράμματα θεωρητικής και πρακτικής 
εκπαιδεύσεως. 

Στα πλαίσια της θεωρητικής εκπαιδεύσεως περιλαμβά¬ 
νονται τα από έδρας μαθήματα, φροντιστήρια, σεμινάρια 
με την ενεργό συμμετοχή των φοιτητών, που περιγράφουν 
και αναλύουν ενδιαφέρουσες περιπτώσεις της κλινικής, 
αναπτύσσουν επίκαιρα ή βασικά θέματα και παρουσιά¬ 
ζουν την βιβλιογραφική ενημέρωση και η συμμετοχή σε 
ερευνητικά πρωτόκολλα. Ακόμη περιλαμβάνονται τα ΕΙθο- 
Ιίνθ ΡΓορΓαπιε, εκπαιδευτικά δηλαδή προγράμματα στο 


εξωτερικό που μπορούν να παρακολουθήσουν οι φοιτη¬ 
τές και που αφορούν στο γνωστικό αντικείμενό τους. Στην 
πρακτική εκπαίδευση των φοιτητών περιλαμβάνεται η 
καθ’ ομάδες συμμετοχή τους στην εξέταση των ασθενών 
στα εξωτερικά ιατρεία καιτους θαλάμους νοσηλείας, η λή¬ 
ψη του ιστορικού του ασθενούς, ο προγραμματισμός και η 
διεκπεραίωση των απαραίτητων προεγχειρητικών εξετά¬ 
σεων, η παρακολούθηση του χειρουργείου και των διαδι¬ 
κασιών της μετεγχειρητικής ανανήψεως, έτσι ώστε οι φοι¬ 
τητές να αποκτούν πλήρη εικόνα της όλης αντιμετωπίσε- 
ωςτου καρδιοχειρουργικού ασθενούς καθώς επίσης και η 
συμμετοχή τους στα πειραματικά πρωτόκολλα της κλινι¬ 
κής, στο πειραματικό χειρουργείο. 

β. Η εκπαίδευση των φοιτητών γίνεται από όλο το προ¬ 
σωπικό της κλινικής. Την κατάρτιση και την ευθύνη του 
προγράμματος έχουν μέλη ΔΕΠ της κλινικής που ορίζο¬ 
νται με την έναρξη κάθε ακαδημαϊκού έτους από τον δι¬ 
ευθυντή της κλινικής. Στην αρχή κάθε έτους γίνεται κοινή 
συνεδρίαση των εκλεγμένων εκπροσώπων των φοιτητών 
και των υπευθύνων εκπαιδεύσεως του ΔΕΠ. Κοινές συνα¬ 
ντήσεις προβλέπονται επίσης με σκοπό την επίλυση προ¬ 
βλημάτων που ανακύπτουν κατά τη διάρκεια του ακαδη¬ 
μαϊκού έτους. 

7. Για την εκπαίδευση των ειδικευομένων γιατρών η κλι¬ 
νική : 

α. Καταρτίζει πρόγραμμα θεωρητικής και πρακτικής εκ- 
παιδεύσεως. 

Στο πρόγραμμα θεωρητικής εκπαιδεύσεως περιλαμβά¬ 
νονται εκτός των αναφερθέντων στην παράγραφο 5 του 
παρόντος άρθρου, η συστηματική βιβλιογραφική ενημέ¬ 
ρωση (ύουπιαΙ ΘΙυό), μια φοράτο μήνα, για όλους τους ει¬ 
δικευόμενους της Αθήνας, με παρουσία ειδικευμένων 
καρδιοχειρουργών και μαθήματα σε τακτές ημέρες και 
ώρες από τους ίδιους τους ειδικευόμενους, γιατρούς της 
κλινικής ή και άλλων ειδικοτήτων του Νοσοκομείου ή 
εκτός αυτού, με γνωστικά αντικείμενα της ειδικότητας ή 
της επιλογής των ειδικευομένων. Στην πρακτική εκπαί¬ 
δευση των ειδικευομένων γιατρών περιλαμβάνονται η 
ενεργός και βάσει προγράμματος συμμετοχή και στελέ- 
χωση όλων των θέσεων της κλινικής (εξωτερικό ιατρείο, 
τμήμα επειγόντων, χειρουργείο, μονάδα εντατικής θερα¬ 
πείας, μονάδα νοσηλείας) σε εργάσιμες ώρες και σε ώρες 
εφημερίας. Θεωρείται επίσης υποχρεωτική η συμμετοχή 
των ειδικευομένων γιατρών στα πειραματικά πρωτόκολ¬ 
λα της κλινικής, στο πειραματικό χειρουργείο. 

β. Την ευθύνη της εκπαιδεύσεως των ειδικευομένων 
γιατρών έχουν μέλη ΔΕΠ της κλινικής που ορίζονται κατ’ 
έτος από τον διευθυντή της κλινικής. Οι υπεύθυνοι εκπαι- 
δεύσεως καταρτίζουν το πρόγραμμα εκπαιδεύσεως, τις 
εφημερίες των ειδικευομένων και παρακολουθούν την 
συμμετοχή των ειδικευομένων στο χειρουργείο, την μο¬ 
νάδα εντατικής θεραπείας και τα υπόλοιπα τμήματα της 
κλινικής. 

8. Για την εκπαίδευση του νοσηλευτικού προσωπικού, 
που στελεχώνει το χειρουργείο, την μονάδα εντατικής θε¬ 
ραπείας και την γενική νοσηλευτική μονάδα, η κλινική κα¬ 
ταρτίζει προγράμματα θεωρητικής και πρακτικής εκπαι- 
δεύσεως στα οποία περιλαμβάνονται φροντιστηριακά 
μαθήματα και σεμινάρια. Στην πρακτική εκπαίδευση με¬ 
ταξύ των άλλων περιλαμβάνονται και μαθήματα αναζωο- 
γονήσεως σε κατάλληλα ανθρώπινα προπλάσματα. Η κλι¬ 
νική υποστηρίζει και ενθαρρύνει την ενεργό συμμετοχή 
του νοσηλευτικού προσωπικού σε εκπαιδευτικά συνέ- 

δρια, σεμινάρια ή προγράμματα στην ημεδαπή ή την αλ¬ 
λοδαπή την ευθύνη της εκπαιδεύσεως του νοσηλευτικού 
προσωπικού της κλινικής έχει ο προϊστάμενος της νοση¬ 
λευτικής υπηρεσίας της κλινικής, σε συνεργασία με τον 
υπεύθυνο εκπαιδεύσεως των ειδικευόμενων ιατρών. 

9. Η επιστημονική έρευνα, που αποτελεί πρωταρχικό 
μέλημα της κλινικής, γίνεται με σκοπό την αποτελεσματι¬ 
κότερη αντιμετώπιση των διαφόρων καρδιοπαθειών και 
τελικό στόχο την βελτίωση της παρεχομένης περιθάλψε- 
ως στους ασθενείς. 

10. Για την επίτευξη των ερευνητικών στόχων της η κλι¬ 
νική συνεργάζεται με άλλα ακαδημαϊκά ιδρύματα, με δη¬ 
μόσια ή ιδιωτικά ερευνητικά κέντρα, με κοινωφελή ιδρύ¬ 
ματα της Ελλάδος ή του Εξωτερικού και: 

α. διενεργεί ή συμμετέχει σε κλινικές μελέτες και ερευ¬ 
νητικά προγράμματα 

β. διατηρεί πειραματικό χειρουργείο που παρέχει την 
δυνατότητα της πραγματοποιήσεως κάθε καρδιοχει¬ 
ρουργικής επεμβάσεως και μακροχρονίων πειραμάτων 
σε πειραματόζωα. Την ευθύνη της εύρυθμης λειτουργίας 
του πειραματικού χειρουργείου, της στελέχωσης, του 
εξοπλισμού και του προγραμματισμού των οξέων ή χρό¬ 
νιων πειραμάτων έχει ένας έκτων Επικούρων Καθηγητών, 
συνεπικουρούμενος από έναν Λέκτορα που ορίζονται με 
απόφαση του διευθυντή της κλινικής. 

γ. κοινοποιεί τα αποτελέσματα των κλινικών και πειρα¬ 
ματικών ερευνών της με τη μορφή ανακοινώσεων, δημο¬ 
σιεύσεων, διατριβών και ομιλιών, σε επιστημονικά συνέ¬ 
δρια ή εκδηλώσεις της Ελλάδος ή του εξωτερικού ή σε ια¬ 
τρικές εκδόσεις Ελληνικές ή ξενόγλωσσες. 

δ. εκδίδει ή συμμετέχει στην έκδοση επιστημονικών 
συγγραμμάτων, βιβλίων και άρθρων. 

ε. ενημερώνει την κοινή γνώμη, μέσω των Μέσων Μαζι¬ 
κής Ενημέρωσης (ΜΜΕ), για τα αποτελέσματα των επι¬ 
στημονικών της ερευνών 

Άρθρο 2 
Χώροι κλινικής 

1. Η κλινική διαθέτειχώρουςχειρουργείου, ανανήψεως, 
μονάδος εντατικής θεραπείας, μονάδος προεγχειρητι- 
κής και μετεγχειρητικής νοσηλείας, εξωτερικά ιατρεία και 
γραφεία. Όλοι οι χώροι έχουν συστήματα εσωτερικής και 
εξωτερικής επικοινωνίας και διαθέτουν τερματικές οθό¬ 
νες, συνδεδεμένες με την κεντρική τράπεζα αποθηκεύσε- 
ως ηλεκτρονικών δεδομένων μέσω ηλεκτρονικών υπολο¬ 
γιστών. 

2. Η κλινική διαθέτει δύο τακτικά χειρουργεία τα οποία 
λειτουργούν σε διαφορετικό χώρο από τα άλλα χειρουρ¬ 
γεία του νοσοκομείου, πλήρως εξοπλισμένα, για την διε¬ 
νέργεια του συνόλου των καρδιοχειρουργικών επεμβά¬ 
σεων. Διαθέτει επίσης ένα πειραματικό χειρουργείο πλή¬ 
ρως εξοπλισμένο για τις ανάγκες της έρευνας και ένα 
ακόμη για έκτακτες καταστάσεις (αιμορραγίες, τραύμα¬ 
τα, σηπτικά περιστατικά). Στον εξοπλισμό της αιθούσης 
του χειρουργείου συμπεριλαμβάνονται η αντλία της εξω- 
σωματικής κυκλοφορίας, μία για κάθε αίθουσα και μία 
ακόμη διαθέσιμη για επείγουσες ανάγκες, σύστημα ψύ¬ 
ξης - θέρμανσης, σύστημα αυτομετάγγισης, συστήματα 
υποστηρίξεως της καρδιακής λειτουργίας, συμπεριλαμ- 
βανομένης και της ενδοαορτικής αντλίας αντιωθήσεως, 
τα αναισθησιολογικά μηχανήματα, συστήματα συνεχούς 
παρακολουθήσεως των ζωτικών σημείων του ασθενούς 


(πιοπίίοΓε), καρδιακός απινιδωτής και ινιδωτής, ο υπερη- 
χοκαρδιογράφος για την εκτέλεση διοισοφαγείου υπερη¬ 
χογραφήματος, διαθερμίες, εξωτερικούς βηματοδότες 
κολποκοιλιακούς και κοιλιακούς, φυγόκεντρο αντλία 
(άίοπίθάίουε), βρογχοσκόπιο και γαστροσκόπιο. Επίσης 
υπάρχει σύστημα φωτογραφήσεως και λήψεως ταινιών 
των εκτελουμένων επεμβάσεων. Με τον εξοπλισμό αυτό 
και τις δυνατότητες της μονάδος εντατικής θεραπείας, 
εκτιμάται ότι δίδεται η δυνατότητα εκτελέσεως 800 - 
1.000 καρδιοχειρουργικών επεμβάσεων κατ’ έτος. 

3.0 χώρος επιταχυνομένης ανανήψεως (ίαεΙΙι-υοίή χρη¬ 
σιμοποιείται από το αναισθησιολογικά προσωπικό για την 
προεγχειρητική προετοιμασία των ασθενών (όπως τοπο¬ 
θέτηση αρτηριακών και φλεβικών καθετήρων). Μετά την 
επέμβαση χρησιμοποιείται για την ολιγόωρη παραμονή 
του ασθενούς μέχρι της πλήρους αφυπνίσεως, της αιμο¬ 
δυναμικής σταθεροποιήσεως και ει δυνατό της απογαλα- 
κτίσεως από τον αναπνευστήρα και αποσωληνώσεως. 
Στην συνέχεια ο ασθενής μεταφέρεται στον θάλαμο αυ¬ 
ξημένης φροντίδας της πτέρυγας νοσηλείας. Ο χώρος 
επιταχυνομένης ανανήψεως διαθέτει τρεις κλίνες και εί¬ 
ναι εξοπλισμένος με πιοπίίοΓε, αναπνευστήρες και συλλο¬ 
γή καρδιοαναπνευστικής αναζωογονήσεως με απινιδω- 
τή. 

4. Η μονάδα εντατικής θεραπείας νοσηλεύει όλους 
τους ασθενείς που υποβάλλονται σε καρδιοχειρουργι¬ 
κές επεμβάσεις ή παρουσιάζουν επιπλοκές μετά από αυ¬ 
τές. Οι κλίνες είναι διπλάσιες του αριθμού των καθημερι¬ 
νών επεμβάσεων συν μια ακόμη, πλήρως εφοδιασμένες 
με όλα τα σύγχρονα παρακλίνια συστήματα συνεχούς 
παρακολουθήσεως των ζωτικών σημείων του ασθενούς, 
τα οποία παράλληλα ελέγχονται και από κεντρική κατα¬ 
γραφική οθόνη. Στην κάθε κλίνη καταλήγουν παροχές 
οξυγόνου, πεπιεσμένου αέρα και αρνητικής πιέσεως. Η 
μονάδα διαθέτει τους απαραίτητους αναπνευστήρες, 
φορητούς αναπνευστήρες και πιοπίίοΓε, συστήματα συ¬ 
νεχούς και ελεγχομένης χορηγήσεως φαρμάκων, συστή¬ 
ματα αυτομεταγγίσεως και συστήματα υποστηρίξεως 
της καρδιακής λειτουργίας (ενδοαορτική αντλία αντιω¬ 
θήσεως), συλλογές καρδιοαναπνευστικής αναζωογονή- 
σεως με απινιδωτές, υπερηχοκαρδιογράφο με δυνατό¬ 
τητες διαθωρακικής και διοισοφαγείου προσπελάσεως, 
αναλυτές αερίων αίματος, εξωτερικούς βηματοδότες, 
φορητό ακτινολογικό μηχάνημα, ηλεκτροκαρδιογράφο, 
βρογχοσκόπια και γαστροσκόπια. Έχειτη δυνατότητα να 
νοσηλεύει σε απομόνωση μεταμοσχευμένους ασθενείς. 
Διαθέτει επίσης χειρουργικές συλλογές εργαλείων και 
ιματισμού και τον απαραίτητο εξοπλισμό (προβολείς, 
αναρροφήσεις, διαθερμία) ώστε να μπορούν να εκτε- 
λούνται επείγουσες επεμβάσεις, όπως διάνοιξη ή σύ¬ 
γκλειση του στέρνου. Στους χώρους της μονάδος περι¬ 
λαμβάνονται επίσης το δωμάτιο του εφημερεύοντος για¬ 
τρού με γραφείο, τηλέφωνο και λουτρό, το γραφείο της 
προϊσταμένης της μονάδος, ο θάλαμος αναπαύσεωςτου 
προσωπικού και οι ανάλογοι αποθηκευτικοί χώροι. 

5. Επιστημονικός υπεύθυνος στην μονάδα εντατικής θε¬ 
ραπείας ορίζεται ανά θμηνο, με απόφαση του διευθυντή 
της κλινικής, μέλος ΔΕΠ της κλινικής σε συνεργασία με 
τον προϊστάμενο της νοσηλευτικής υπηρεσίας της μονά¬ 
δος δίνει λύση σε οποιοδήποτε πρόβλημα που προκύπτει. 
Έχει την ευθύνη της εισαγωγής στην μονάδα, της θερα¬ 
πευτικής αγωγής και της εξόδου από την μονάδα των 
καρδιοχειρουργημένων ασθενών. Έχει επίσης την ευθύ- 

νητης συντάξεωςτου προγράμματος χειρουργείου. Στην 
μονάδα εντατικής θεραπείας ο θεράπων χειρουργός έχει 
θέση συμβούλου. 

6. Η πτέρυγα προεγχειρητικής και μετεγχειρητικής νο¬ 
σηλείας των ασθενών διαθέτει 45 κλίνες κατανεμημένες 
σε θαλάμους 1,2 και 3 ή 4 ατόμων. Δύο θάλαμοι νοσηλεί¬ 
ας 4 κλινών έκαστος, διατίθενται σε ασθενείς που χρειά¬ 
ζονται αυξημένη φροντίδα. Οι θάλαμοι αυξημένης φρο- 
ντίδος διαθέτουν σύστημα συνεχούς τηλεμετρικής κατα¬ 
γραφής του ηλεκτροκαρδιογραφήματος. Σε όλες τις 
κλίνες καταλήγουν παροχές οξυγόνου και αρνητικής πιέ- 
σεως. Η μονάδα διαθέτει συλλογές καρδιοαναπνευστι- 
κής αναζωογονήσεως με απινιδωτή, φορητό πιοηιΙΟΓ και 
αναπνευστήρα, εξωτερικό βηματοδότη, χειρουργική 
συλλογή επειγούσης διανοίξεως του στέρνου, φορητή 
αναρρόφηση και ηλεκτροκαρδιογράφο. Στους χώρους 
της μονάδος περιλαμβάνονται εξεταστικός θάλαμος 
ασθενών εξοπλισμένος με τα απαραίτητα μηχανήματα 
(διαφανοσκόπιο, ηλεκτροκαρδιογράφο, μηχάνημα προ¬ 
βολής στεφανιογραφιών, συλλογές μικρών χειρουργικών 
επεμβάσεων, κλπ) το δωμάτιο του εφημερεύοντος για¬ 
τρού με τηλέφωνο, γραφείο και λουτρό, το γραφείο της 
προϊσταμένης του τμήματος, ο θάλαμος αναπαύσεως 
του προσωπικού και οι ανάλογοι αποθηκευτικοί χώρο. 

7. Η ευθύνη της νοσηλείας των ασθενών στην πτέρυγα 
νοσηλείας κατανέμεται με απόφαση του διευθυντή της 
κλινικής για 6 μήνες σε μέλη ΔΕΠ και αποσπασμένους 
στην κλινική ιατρούς του ΕΣΥ 

8. Τα εξωτερικά ιατρεία περιλαμβάνουν χώρο αναμονής, 
γραφείο προϊσταμένης και δύο ανεξάρτητους χώρους για 
την εξέταση των ασθενών. Ο κάθε χώρος διαθέτει ένα θά¬ 
λαμο εξετάσεως εξοπλισμένο με τα απαραίτητα μηχανή¬ 
ματα (διαφανοσκόπιο, προβολέα στεφανιογραφιών) και 
χειρουργικά εργαλεία και γραφείο συνεντεύξεως με τον 
ασθενή. Στο χώρο των επειγόντων περιστατικών, εκτός 
του απαραίτητου υλικού της γενικής χειρουργικής, υπάρ¬ 
χουν και συλλογές καρδιοαναπνευστικής αναζωογονήσε- 
ως και επειγούσης θωρακοτομής ή στερνοτομής. 

9. Τα γραφεία της κλινικής εξυπηρετούν τις ανάγκες 
του προσωπικού της αποτελούνται δε από το γραφείο του 
διευθυντή, προθάλαμος και γραφείο των γραμματέων, 
γραφείο των μελών ΔΕΠ, γραφείο ιατρών και χώρος συ- 
γκεντρώσεως του επιστημονικού προσωπικού της κλινι¬ 
κής. Στο χώρο αυτό υπάρχουν άλατα αναγκαία εποπτικά 
μέσα για την παρουσίαση και συζήτηση τρεχόντων προ¬ 
βλημάτων της κλινικής. 

Άρθρο 3 
Προσωπικό 

1. Για την απρόσκοπτη λειτουργία της, η κλινική στελε¬ 
χώνεται από προσωπικό, ικανό και απαραίτητο να εκπλη¬ 
ρώνει τους προαναφερθέντες σκοπούςτης.Την σύνθεση 
της κλινικής απαρτίζουντο ιατρικό προσωπικό (μέλη ΔΕΠ 
και ιατροί του ΕΣΥ), το παράίατρικό - νοσηλευτικό, και το 
ειδικό διοικητικό - τεχνικό προσωπικό (ΕΔΤΠ). Η σύνθεση 
της κλινικής μπορεί να τροποποιείται μετά από αιτιολογη¬ 
μένη απόφαση των αρμοδίων. 

2. Η Κλινική διευθύνεται από μέλος του ΔΕΠ του Τομέα 
Χειρουργικής της Ιατρικής Σχολής του Πανεπιστημίου 
Αθηνών, της βαθμίδας του Καθηγητή ή του Αναπληρωτή 
Καθηγητή ή του Επίκουρου Καθηγητή και εκλέγεται με τη 
διαδικασία του άρθρου 28 παρ.22 του Ν. 2083/92. Τον δι¬ 


ευθυντή αναπληρώνει μέλος ΔΕΠ που ορίζεται από την 
Γενική Συνέλευση του Τομέα, ύστερα από εισήγηση - 
πρόταση του διευθυντή της κλινικής. Ο διευθυντής της 
κλινικής ασκεί τις αρμοδιότητες που ορίζονται στο άρθρο 
7, παρ. 4 του Ν. 1268/82 και επί πλέον σε συνεργασία με 
το προσωπικό της κλινικής κατανέμει, ορίζει και μεριμνά 
για την εφαρμογή του κλινικού, εκπαιδευτικού και ερευ¬ 
νητικού προγράμματος της κλινικής. 

3. Ο διευθυντής της κλινικής προΐσταται, εφορεύει και 
ελέγχει το προσωπικό της κλινικής, φροντίζει να εφαρμό¬ 
ζονται οι αποφάσεις των αρμοδίων οργάνων της Ιατρικής 
Σχολής και του νοσοκομείου, διαχειρίζεται, σύμφωνα με 
την ισχύουσα νομοθεσία, τα έσοδα της κλινικής, υπογρά¬ 
φει κάθε έγγραφο που εξέρχεται από την κλινική και εκ¬ 
προσωπεί την κλινική ενώπιον παντός τρίτου νομικού ή 
φυσικού προσώπου, αρχής, οργανισμού, κλπ. Τον διευ¬ 
θυντή, όταν κωλύεται ή απουσιάζει, αναπληρώνει ο ανα¬ 
πληρωτής του. 

4. Στην σύνθεση του ιατρικού προσωπικού της κλινικής 
μπορεί να περιλαμβάνονται εκτός του διευθυντή, (επτά 
ΔΕΠ ένας αναπληρωτής καθηγητής, τρεις επίκουροι και 
τρεις λέκτορες) με γνωστικό αντικείμενο την καρδιοχει¬ 
ρουργική, δύο μέλη ΔΕΠ στον ειδικό τομέα των καρδια¬ 
κών μεταμοσχεύσεων, καθώς επίσης ένα μέλος ΔΕΠ με 
γνωστικό αντικείμενο την καρδιολογία, με δετή αποδε¬ 
δειγμένη εμπειρία, επεμβατικός, με κλινική, οργανωτική 
και διδακτική εμπειρία. Περιλαμβάνονται επίσης και πέντε 
ειδικοί καρδιοαναισθησιολόγοι. Το μόνιμο αυτό ιατρικό 
προσωπικό συμπληρώνεται με τους προσερχόμενους 
γιατρούς για απόκτηση της ειδικότητοςτης χειρουργικής 
θώρακος, καθώς και από ειδικευμένους ή ειδικευόμενους 
γιατρούς που συμμετέχουν, μετά από απόφαση των αρ¬ 
μοδίων οργάνων, στις εργασίες της κλινικής στα πλαίσια 
εκπαιδευτικών ή ερευνητικών προγραμμάτων. 

5. Στην σύνθεση του νοσηλευτικού προσωπικού περι¬ 
λαμβάνονται μέχρι είκοσι ένας νοσηλευτές χειρουργείου 
που στελεχώνουν τις δύο χειρουργικές αίθουσες (προϊ¬ 
στάμενος χειρουργείου, οκτώ εργαλιοδότες, τρεις υπεύ¬ 
θυνοι κινήσεως, τρεις νοσοκόμοι μεταφοράς και οκτώ νο¬ 
σηλευτές αναισθησιολογικού), τρεις νοσηλευτές αναι- 
σθησιολογικού στην μονάδα ανανήψεως, τριάντα 
νοσηλευτές που στελεχώνουν την μονάδα εντατικής θε¬ 
ραπείας (προϊστάμενος, είκοσι έξι νοσηλευτές, τρεις νο¬ 
σοκόμοι μεταφοράς), είκοσι νοσηλευτές που στελεχώ¬ 
νουν την πτέρυγα νοσηλείας (προϊστάμενος, δέκα έξι νο- 
σηλεύτριες, τρεις νοσοκόμοι μεταφοράς) και τρεις 
νοσηλευτές που στελεχώνουν το εξωτερικό ιατρείο. Στο 
παράίατρικό προσωπικό περιλαμβάνονται επίσης και μέ¬ 
χρι τρεις φυσιοθεραπευτές που εργάζονται στην μονάδα 
εντατικής θεραπείας και την πτέρυγα νοσηλείας. 

6. Στο ειδικό και τεχνικό προσωπικό της κλινικής περι¬ 
λαμβάνονται μέχρι πέντε χειριστές της εξωσωματικής 
κυκλοφορίας και ο προϊστάμενος των χειριστών (ΟΜθΐ 
ΡθίΤυείοπίεΙ), ο οποίος πρέπει να έχει ικανή εμπειρία 
(άνω των 5 ετών) σε μεγάλο αριθμό περιστατικών (του¬ 
λάχιστο 700). Ο ΟΕιϊθί ΡθίΤυείοπίεΙ είναι υπεύθυνος για 
την συντήρηση και απρόσκοπτη λειτουργία όλων των 
εντός του χειρουργείου μηχανημάτων. Του ειδικού και 
τεχνικού προσωπικού προΐσταται ειδικός βιοϊατρικής 
τεχνολογίας (ΒίοπίθάΙοαΙ ΕπρίηθθΓ), πτυχιούχος Ανώτα¬ 
του Εκπαιδευτικού Ιδρύματος ο οποίος είναι αρμόδιος 
για τον έλεγχο των ηλεκτρικών και ηλεκτρονικών συ¬ 
στημάτων, συλλέγει και αξιολογείτο στατιστικά ιατρικά 

δεδομένα (ιτίΘάιοαΙ άαΐα), έτσι ώστε, να προάγεται η ια¬ 
τρική έρευνα. 

7. Στο διοικητικό προσωπικό περιλαμβάνονται μέχρι 
τέσσερις γραφείς για τις ανάγκες του χειρουργείου, της 
μονάδος εντατικής θεραπείας, της πτέρυγας νοσηλείας 
και των εξωτερικών ιατρείων, καθώς και μέχρι δύο γραμ¬ 
ματείς που υποστηρίζουν γραμματειακά τις ανάγκες του 
διευθυντού και του υπολοίπου προσωπικού της κλινικής. 

8. Όλο το προσωπικό της κλινικής θεωρείται ότι βρίσκε¬ 
ται σε οργανική θέση του νοσοκομείου στο οποίο στεγά¬ 
ζεται η κλινική, σύμφωνα με την ισχύουσα νομοθεσία. 

Άρθρο 4 

Προγράμματα - Βιβλία 

1. Για την εύρυθμη λειτουργία της κλινικής καταρτίζο¬ 
νται τα ακόλουθα προγράμματα: 

α. Πρόγραμμα εφημεριώντου μονίμου προσωπικού της 
κλινικής και των ειδικευομένων γιατρών: Το πρόγραμμα 
συντάσσεται το τελευταίο ΙΟήμερο κάθε μηνάς, ισχύει 
για όλο τον επόμενο μήνα και αναφέρεται σε όλες τις θέ¬ 
σεις της κλινικής (πτέρυγα νοσηλείας, μονάδα εντατικής 
θεραπείας, εξωτερικά και επείγοντα καρδιοχειρουργικά 
ιατρεία). Το πρόγραμμα κοινοποιείται στη διοίκηση του 
νοσοκομείου. 

β. Πρόγραμμα χειρουργείου. Συντάσσεται από τους 
υπευθύνους της μονάδος εντατικής θεραπείας και σε συ¬ 
νεργασία με τους υπευθύνους της πτέρυγας νοσηλείας. 
Ισχύει για την επομένη εργάσιμο ημέρα. Κοινοποιείται στο 
χειρουργείο, την αιμοδοσία, το αναισθησιολογικό τμήμα, 
την ΜΕΘ καιτην Μονάδα Γενικής Νοσηλείας (ΜΓΝ). 

γ. Πρόγραμμα εκπαιδεύσεως ειδικευομένων. Το πρό¬ 
γραμμα συντάσσεται με την συνεργασία των υπευθύνων 
εκπαιδεύσεως και των ειδικευομένων γιατρών στην αρχή 
του κάθε ακαδημαϊκού έτους και ισχύει για όλο το έτος. 

δ. Πρόγραμμα εκπαιδεύσεως φοιτητών. Συντάσσεται 
στην αρχή του ακαδημαϊκού έτους από τους ορισμένους 
υπευθύνους εκπαιδεύσεως των φοιτητών και σε συνερ¬ 
γασία με την εκλεγμένη αντιπροσωπευτική επιτροπή των 
φοιτητών. 

ε. Πρόγραμμα πειραματικού χειρουργείου. Συντάσσε- 
ται από τους υπευθύνους του πειραματικού χειρουργείου 
το τελευταίο ΙΟήμερο κάθε μηνάς και ισχύει για όλοντον 
επόμενο μήνα. 

2. Για τις ανάγκες της κλινικής τηρούνται τα ακόλουθα 
στοιχεία και βιβλία: 

α. Μητρώο εισερχομένων - εξερχομένων ασθενών 
β. Μητρώο εξεταζομένων ασθενών στα εξωτερικά ιατρεία 
γ. Μητρώο εξεταζομένων ασθενών στο τμήμα επειγό¬ 
ντων 

δ. Φάκελος νοσηλείας κάθε ασθενούς 
ε. Φάκελος εξετάσεων των εξετασθέντων στα εξωτερι¬ 
κά ιατρεία και το Τμήμα Επειγόντων Περιστατικών 
στ. Βιβλίο πρακτικών χειρουργείου 
ζ. Βιβλίο πειραμάτων 

η. Κατάλογος επιστημονικών οργάνων - συσκευών 
θ. Βιβλίο περιουσιακών στοιχείων 
ι. Φάκελος ετήσιων οικονομικών στοιχείων 
ια. Βιβλίο επιστημονικής δραστηριότητας 
ιβ. Βιβλίο μεταβολών του προσωπικού 
ιγ. Πρωτόκολλο εισερχόμενης - εξερχόμενης αλληλο¬ 
γραφίας. 


ιδ. Κάθε άλλο βιβλίο και στοιχείο που θεωρείται απα¬ 
ραίτητο ή υποχρεωτικό από την ισχύουσα νομοθεσία 
ύστερα από απόφαση του διευθυντή. 

Άρθρο 5 
Έσοδα 

1. Ως έσοδα της κλινικής νοούνται: 
α. Οι οικονομικές επιχορηγήσεις του Υπουργείου Εθνι¬ 
κής Παιδείας και Θρησκευμάτων μέσω του Πανεπιστημί¬ 
ου Αθηνών για εκπαιδευτικούς ή ερευνητικούς σκοπούς 
β. Οι οικονομικές επιχορηγήσεις του Υπουργείου Υγεί¬ 
ας και Πρόνοιας, μέσω του νοσοκομείου 
γ. Οι επιδοτήσεις της Ευρωπαϊκής Ένωσης ή άλλων δη¬ 
μοσίων ή ιδιωτικών φορέων για ερευνητικούς ή εκπαιδευ¬ 
τικούς σκοπούς 

δ. Οι πάσης φύσεως δωρεές, παροχές, εισφορές, κλη¬ 
ροδοτήματα, και εν γένει οικονομικές ενισχύσεις φυσικών 
ή νομικών προσώπων, υπέρ του Πανεπιστημίου Αθηνών 
για τις ανάγκες της κλινικής. 

ε. Τα έσοδα από την παραχώρηση πνευματικών δικαιω¬ 
μάτων ή διπλωμάτων ευρεσιτεχνίας προϊόντων που ανή¬ 
κουν ή παρήχθησαν στην κλινική. 

Άρθρο 6 

Τίτλος - Σφραγίδα 

1. Ο τίτλος της κλινικής είναι: ΚΑΡΔΙΟΧΕΙΡΟΥΡΓΙΚΗ 
ΚΛΙΝΙΚΗ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ. Αυτός ο τίτ¬ 
λος καθώς καιτα στοιχείατου διευθυντή της κλινικής ανα¬ 
γράφονται στους χώρους του νοσοκομείου που δραστη¬ 
ριοποιείται η κλινική. 

2. Η κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό κύ¬ 
κλο: ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ 
ΑΘΗΝΩΝ και στον εσωτερικό: ΚΑΡΔΙΟΧΕΙΡΟΥΡΓΙΚΗ ΚΛΙ¬ 
ΝΙΚΗ ΙΑΤΡΙΚΗΣ ΣΧΟΛΗΣ. 

3. Η Κλινική χρησιμοποιεί για την ξενόγλωσση αλληλο¬ 
γραφία τον εξής αγγλόφωνο τίτλο: ΩΕΡΑΒΤΜΕΝΤ ΟΡ 
ΘΑΡΩΙΑΘ δυΒΘΕΡΥ, υΝΙ\/ΕΡΙ8ΙΤΥΟΡ ΑΤΗΕΝ3 ΜΕΩΙΘΑΕ 
3ΘΗΟΟΕ, ΑΤΗΕΝ5, ΘΡΕΕΘΕ. 

Άρθρο 7 

Εφαρμογή 

1. Ο παρών εσωτερικός κανονισμός αποτελεί το πλαίσιο 
μέσα στο οποίο ασκούνται οι δραστηριότητες της κλινικής. 

2. Όλο το προσωπικό της κλινικής οφείλει να γνωρίζει 
και να εφαρμόζει πιστά τις διατάξεις του παρόντος εσω¬ 
τερικού κανονισμού. 

Άρθρο 8 

Καταργούμενες διατάξεις 

Οι διατάξεις, των άρθρων 2 έως καιδτου Π.Δ. 398/1993, 
καταργούνται από της δημοσιεύσεως του παρόντος στην 
Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 124 
Οργανισμοί οργανώσεως και λειτουργίας των Παιδικών 
Εξοχών για το έτος 2000. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 παρ.2 του Ν.749/4.8 «Περί Παιδικών 
Εξοχών και Ειδικών Εστιών Σιτίσεως Παίδων» (ΦΕΚ 
200/48 τ. Α'). 

β) Του άρθρου 1 παρ.1 εδάφ.(δ) του Ν.Δ. 1379/73 «περί 
Συμβουλίων και Επιτροπών αρμοδιότητας Υπουργείου 
Κοινωνικών Υπηρεσιών (ΦΕΚ.87/73 τ.Α'). 

γ) Του άρθρου 23 (παρ.1 εδαφ,στ'του Ν.1558/85 «Κυ¬ 
βέρνηση και Κυβερνητικά Όργανα» (ΦΕΚ. 137/85 τ. Α'). 

δ) Του άρθρου 5του Π.Δ/τος 437/1985 «Καθορισμός και 
ανακατανομή αρμοδιοτήτων των Υπουργείων» 
(ΦΕΚ. 157/85 τ.Α'). 

ε) Του άρθρου 29 του Νόμου 1558/85 «Κυβέρνηση και 
Κυβερνητικά Όργανα» όπως προσετέθη με το άρθρο 27 
του Ν.2081/92 και αντικαταστάθηκε με την παρ.2 του άρ¬ 
θρου 1 του Ν.2469/97 (ΦΕΚ.38/97τ. Α'). 

2. Το γεγονός ότι το ύψος της δαπάνης για την υλοποί¬ 
ηση του προγράμματος των Παιδικών Εξοχών που θα ορ¬ 
γανώσει και λειτουργήσει το ΠΙΚΠΑ (ΕΟΚΦ) κατά το έτος 
2000 προσδιορίζεται στο ποσό των 400.000.000 δρχ. πε¬ 
ρίπου και η σχετική πίστωση έχει προβλεψθεί στον ΚΑΕ 
2343 του Φ.220 του προϋπολογισμού εξόδων του Υπουρ¬ 
γείου Υγείας και Πρόνοιας. 

3. Τα με αριθμ.ΜΠ/7/10.1.2000 και ΜΠ/35/14.1.2000 έγ¬ 
γραφα του ΠΙΚΠΑ μετά οποία το Ίδρυμα αυτό αποδέχε¬ 
ται την ανάθεση της οργάνωσης και λειτουργίας των Παι¬ 
δικών Εξοχών Αμφιλοχίας, Ηρακλείου Κρήτης Θεσσαλο¬ 
νίκης, Καρδίτσας, Κέρκυρας, Μυτιλήνης, Σερρών, 
Τρικάλων, Χανιών και Πεντέλης του Κρατικού Προγράμ¬ 
ματος αρμοδιότητας Υπουργείου Υγείας και Πρόνοιας 
κατά την κατασκηνωτική περίοδο 2000. 


4. Την με αριθμ.116/2000 γνωμοδότηση του Συμβουλί¬ 
ου της Επικράτειας με πρόταση του Υπουργού Υγείας και 
Πρόνοιας, αποφασίζουμε: 

Άρθρο Μόνο 

Το Πατριωτικό ίδρυμα Κοινωνικής Πρόνοιας και Αντιλή- 
ψεως (Π.Ι.Κ.Π.Α.) (ΕΟΚΦ) αναλαμβάνει την οργάνωση και 
λειτουργία των Παιδικών Εξοχών Αμφιλοχίας, Ηρακλείου 
Κρήτης, Θεσσαλονίκης, Καρδίτσας, Κέρκυρας, Μυτιλή¬ 
νης, Σερρών, Τρικάλων, Χανιών και Πεντέλης του Κρατι¬ 
κού Προγράμματος αρμοδιότητας Υπουργείου Υγείας 
και Πρόνοιας κατά την κατασκηνωτική περίοδο 2000. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 3 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΛΗΜΑΣ 
-Φ- 

ΔΙΟΘΡΩΣΕΙΣ ΣΦΑΛΜΑΤΩΝ 

(5) 

Στο Π.Δ/γμα 88/2000 «Καθορισμός κλάδων Προϊσταμέ¬ 
νων οργανικών μονάδων του Υπουργείου Πολιτισμού» το 
οποίο δημοσιεύθηκε στο ΦΕΚ 73/Α'/10.3.2000 γίνονται οι 
εξής διορθώσεις τυπογραφικών σφαλμάτων, στο άρθο 
μόνο, παρ. 1: 

Κεφ. Α', περ. (1) 4, «Δ/νση Συντήρησης Αρχ/των», από 
«ΠΕ7 Καλλιτεχνικών Συντηρητών» σε «ΠΕ7 Καλλιτεχνών 
Συντηρητών». 

2) Κεφ. Α', περ. (4) 5, Γραφείο Νομοθετικού Συντονι¬ 
σμού, από «ΤΕ1 Διοικητικού» σε «ΠΕΙ Διοικητικού». 

3) Κεφ. Α', Μονάδες υπαγόμενες απ’ ευθείας στην 
Υπουργό Πολιτισμού, περ. 3, «Ειδικό Γ ραφείο για την Πο¬ 
λιτιστική Πρωτεύουσα της Ευρώπης» , τίθεται «ή» πριν 
από τον κλάδο ΠΕ 3 Αρχιτεκτόνων. 

4) Κεφ. Γ, περ. (2), 6 γ «Τμήμα Εργαστηρίων», τίθεται 
«ή» πριν από τον κλάδο ΤΕ Συντηρητών. 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




